Trump u bën presion guvernatorëve të rihapin shkollat
Por sipas një studimi të Institutit Amerikan të Ndërmarrjeve, vetëm 20 për qind e prindërve ndihen të sigurt që fëmijët e tyre të shkojnë sërish në shkollë ndërsa një vale e re e koronavirusit ka përfshirë vendin.
Presidenti i SHBA Donald Trump, i cili po u bën thirrje shteteve amerikane të hapin shkollat në vjeshtë, kërcënoi të mërkurën se do të ndërpresë fondet federale për ato shtete që nuk i hapën. Presidenti shkroi në Twitter: "Demokratët mendojnë se do të ishte keq për ta nëse shkollat amerikane hapen para zgjedhjeve të nëntorit, por hapja është e rëndësishme për fëmijët dhe familjet. Mund të ndërpresim fondet nëse nuk hapen!" Presidenti vuri në dukje gjithashtu se në disa vende evropiane shkollat janë të hapura pa asnjë problem. Nuk është e qartë se për çfarë ndihme konretisht e kishte fjalën presidenti në komentin e tij. Në SHBA, në bazë të Kushtetutës, secili shtet është përgjegjës për arsimin fillor dhe të mesëm, por qeveria federale ofron një ndihmë shtesë. Të martën në aktivitete të ndryshme në Shtëpinë e Bardhë zyrtarët e administratës Trump bënë thirrje për rihapjen e shkollave. Në shtetin e Nju Hempshër një nga shkollat përdori teleferik për një ceremoni diplomimi me qëllim për të siguruar mbatjen e distancës fizike. Kjo është vetëm një nga masat krijuese që shkollat amerikane po ndërmarrin gjatë pandemisë. Por përtej rrethanave shkollat mund të rihapen së shpejti për vitin e ri shkollor. Presidenti Trump kërkon që kjo të ndodhë në kohë, në gusht ose shtator. "", tha Presidenti Donald Trump. Shkollat janë pjesë e një plani më të gjerë të presidentit për të rifilluar funksionin normal të ekonomisë, ndërsa po afrojnë zgjedhjet presidenciale të muajit nëntor. Fëmijët që kthehen në shkollë do t'u japin mundësi prindërve të kthehen në vendet e tyre të punës. Me goditjen e vendit nga pandemia më shumë se 50 milionë nxënës i ndoqën mësimet në internet deri përpara pushimeve verore. Shoqata amerikane e Pediatrisë ka rekomanduar që nxënësit të kthehen në shkollë në një farë forme në mënyrë që të mos mbeten pas në mësime, një rekomandim që është mbështetur edhe nga ekspertë të sëmundjeve infektive. "”, thotë William Schaffner, i shkollës së Mjekësisë në universitetin Vanderbilt. Por sipas një studimi të Institutit Amerikan të Ndërmarrjeve, vetëm 20 për qind e prindërve ndihen të sigurt për t'i çuar fëmijët e tyre sërish në shkollë. Prindërit me bindje republikane kanë dy herë më shumë të ngjarë të ndjehen mirë për ta bërë një gjë të tillë, krahasuar me ata demokratë. Mesazhet e përziera nga zyrtarët federalë dhe ata shtetërorë lidhur me masa paraprake siç janë maskat, kanë kontribuar në ankthin e prindërve. “", thotë John Bailey, Instituti i Ndërmarrjeve Amerikane. Ndërsa koronavirusi shkakton rrallë sëmundje tek fëmijët, ekziston shqetësimi se ata mund t'ua transmetojnë virusin anëtarëve të familjes sikurse ndodh me gripin. "", William Schaffner, Shkolla e Mjekësisë Universitare Vanderbilt Në muajin prill qeveveria federale u dha 13 miliardë dollarëve shkollave dhe universiteteve si ndihmë për të kaluar në mësimdhënien në internet. Mbetet e paqartë nëse qeveria ka në plan të ofrojë fonde shtesë për rihapjen e shkollave në mënyrë të sigurt.